**2. ПОЯСНЕНИЕ ЗА ПРАВАТА И ЗАДЪЛЖЕНИЯТА НА СВИДЕТЕЛЯ В НАКАЗАТЕЛНОТО ПРОИЗВОДСТВО**

Източник: Наредба на министъра на правосъдието от 14 септември 2020 г. (поз. 1620)

Като свидетел в наказателното производство имате следните права и задължения:

1. Призоваване и начин на провеждане на разпита

* Ако бъдете призован/призована в качество на свидетел, сте длъжен/длъжна да се явите и да дадете показания (чл. 177 § 1)[[1]](#footnote-1)
* В изключителни ситуации (напр. когато съществува опасност, че присъствието на обвиняемия би могло да Ви действа смущаващо) можете да бъдете разпитан/разпитана чрез видеоконференция (чл. 177 § 1a и чл. 390 § 3).
* Ако не можете да се явите поради болест, инвалидство или друга причина, която не може да бъде отстранена, Вие можете да бъдете разпитан/разпитана в мястото на Вашето пребиваване (чл. 177 § 2).
* Преди започване на разпита ще Ви бъде разяснено, че носите наказателна отговорност за даване на фалшиви показания или за укриване на истината. В досъдебното производство с подпис декларирате, че сте получили пояснението (чл. 190).
* В съдебното производство преди да дадете показания, сте задължен/задължена да положите клетва, освен ако съдът, при липса на възражания от присъстващите страни, не се откаже от това. Ако сте глухо или нямо лице, полагате клетва, като се подпишете под текста на самата клетва (чл. 187 и чл. 188 § 3).
  1. Извинение на неявяване

Ако сте били призован/призована да се явите в качеството на свидетел, извинението на неявяването поради болест (когато сте на свобода) е възможно единствено чрез представяне на удостоверение, издадено от съдебен лекар. Друг вид извинение в този случай е недостатъчно (чл. 117 § 2a). Неизвиненото неявяване може да бъде причина за налагането на парична санкция, принудително довеждане или задържане под стража (чл. 285-287).

* 1. Възстановяване на разходите

По Ваше искане, направено устно към протокола, или внесено писмено в срок от 3 дни от датата на приключване на действието с Ваше участие, имате право да Ви бъдат възстановени разходите по явяването (чл. 618a-618д и чл. 618й).

* 1. Разпит с участието на вещо лице и преглед
* Ако съществува съмнение относно Вашето психическо състояние, умственото развитие, способността за регистриране и възпроизвеждане на факти, без Ваше съгласие можете да бъдете разпитан с участието на съдебен лекар или психолог, освен ако не сте отказали да давате показания или сте били освободен/освободена от показания, поради отношенията, които Ви свързват с обнияемия (чл. 192 § 2 и 3).
* С Ваше съгласие, можете да бъдете подложен/подложена на оглед на тялото и лекарски или психологически преглед (чл. 192 § 4).
* Ако съществува необходимост от ограничаване на кръга от заподозрени лица или определяне на доказателствената тежест на разкритите следи, могат да бъдат снети от Вас, без Ваше съгласие, пръстови отпечатъци, секрет от лигавицата на бузата, да бъдат изследвани косми, слюнка, почерк. Също така може да бъдете фотографиран/фотографирана или да бъде записан Вашият глас. Със същата цел, но само с Ваше съгласие, вещо лице може да използва технически средства, с цел контролиране на несъзнателните реакции на Вашия организъм т.е. т. нар. „детектор на лъжата" (чл. 192a § 1 и 2).

1. Разпит относно поверителна информация

* Ако разпитът се отнася за конфиденциална или строго конфиденциална информация, можете да дадете показания единствено след като бъдете освободен/освободена от задължението за конфиденциалност от упълномощено лице (чл. 179 § 1).
* Ако разпитът се отнася за притежавана от Вас поверителна информация, информация с ограничен достъп или служебна тайна, можете да откажете да дадете показания, освен ако съдът или прокурорът не Ви освободи от задължението за конфиденциалност (чл. 180 § 1).
* Ако разпитът се отнася за притежавана от Вас информация, която представлява нотариална и адвокатска тайна, тайна на юридически или данъчен съветник, лекарска, журналистическа, статистическа или държавна тайна, можете да бъдете разпитан/разпитана само тогава, когато това се налага от интересите на правосъдието, а обстоятелството не може да бъде установено чрез друго доказателство. Решението за предприемане на разпит се издава от съда (чл. 180 § 2).
* Ако сте журналист, освобождаването от задължението за конфиденциалност не може да обхваща идентифицирането на автора на журналистическия материал, писмото до редакцията или друг такъв материал, както и идентифицирането на лицата, които са със защитени данни, освен ако не се отнаса за престъпления, спрямо които е наложено задължението за денунциация (чл. 180 § 3 и 4).
* Ако сте лице, което е било освободено от задължението за конфиденциалност, съдът ще Ви разпита в закрито заседание, освен ако това освобождаване не се отнася за лекарска или медицинска тайна, със съгласието на пациента или друго упълномощено лице (чл. 181).
* Не можете да бъдете разпитан/разпитана, ако сте:

1. защитник, адвокат или юрисконсулт, който дава правна консултация на задържания – относно фактите, които са Ви станали известни по време на правната консултация (чл. 178 т. 1);
2. духовник – относно фактите, които са Ви станали известни по време на изповед (чл. 178 т. 2);
3. медиатор - относно фактите, за които сте разбрали от обвиняемия или пострадалия по време на производството по медиация, с изключение на престъпленията, спрямо които е наложено задължението за денунциация (чл. 178a).
   1. Отказ да давате показания или да отговаряте на въпроси

* Можете да откажете да давате показания, ако сте най-близко лице за обвиняемия (напр. съпруг, родител, дете, лице, което се намира в общо съжителство или в отношение на осиновяване). Това право Ви се полага и след прекратяване на съпружеските или осиновителни отношения (чл. 182 § 1 и 2).
* Можете да откажете да давате показания, когато сте обвиняем по друго дело за съучастие в престъпление, за което се води производство (чл. 182 § 3).
* Можете да откажете да отговаряте на въпрос, ако отговорът би могъл да изложи Вас или най-близкото Ви лице на наказателна отговорност за престъпление от общ или данъчен характер. (чл. 183 § 1).
* Можете да поискате заседанието да бъде закрито, ако съдържанието на Вашите показания може да изложи Вас или най-близкото Ви лице на позор (чл. 183 § 2).
* Ако имате право да откажете да дадете показания, можете да се възползвате от него до започването на първото показание, дадено в съдебно производство; тогава даденото по-рано от Вас показание не може да служи като доказателство, нито да бъде възпроизведено. Ще бъдат обаче разкрити протоколите за оглед на тялото Ви, изготвени в наказателното производство (чл. 186 § 1 и 2).
* Правото за отказ от даване на показания не Ви освобождава от задължението да се явите по призовка на водещия производството (чл. 177 § 1).
  1. Освобождаване от даване на показания или отговор на въпрос
* Можете да бъдете освободен от даване на показания или от отговор на въпрос, ако с обиняемия оставате в особено близки отношения (чл. 185).
* Можете да внесете искането за освобождаване от даване на показания до започването на първото показание в съдебното производство; направеното преди това показание не може да служи за доказателство, нито да бъде възпроизведено (чл. 186 § 1).
  1. Разпит на свидетел, който не е навършил 15 години
* Ако не сте навършили 15 години и сте пострадал/пострадала по дело за престъпление, извършено с насилие или заплаха, престъпление против свободата, против сексуалната свобода и обичаи или престъпление срещу семейството и попечителството, можете да бъдете разпитан/разпитана в качеството на свидетел само веднъж и само от съда, в предварително подготвена стая в приветлива обстановка. Разпитът се записва. В разпита може да вземе участие посочено от Вас пълнолетно лице, ако това няма да ограничи свободата Ви на изказване. Само в изключителни случаи можете да бъдете повторно разпитан/разпитана (чл. 185a § 1-3 и чл. 185г).
* Ако нямате навършени 15 години и Ви е известна информация по дело за престъпление, извършено с насилие или заплаха, престъпление против свободата, против сексуалната свобода и обичаи или престъпление срещу семейството и попечителството, можете да бъдете разпитан/разпитана, но само веднъж и само от съда, в подходяща стая в приветлива обстановка. Разпитът се записва. В разпита може да вземе участие посочено от Вас пълнолетно лице, ако това няма да ограничи свободата Ви на изказване. Само в изключителни случаи можете да бъдете повторно разпитан/разпитана. Този начин на провеждане на разпит не се прилага, ако сте участвали в извършването на забраненото деяние, за което се води наказателното производство, или ако извършеното от Вас деяние е свързано с деянието, за което се води наказателното производство (чл. 185б § 1 и 3 и чл. 185г).
  1. Разпит на свидетел, пострадал при изнасилване

Ако сте пострадал/пострадала по дело за престъпление изнасилване или сексуално посегателство, можете да бъдете разпитан/разпитана в качеството на свидетел само веднъж и само от съда, в предварително подготвена стая в приветлива обстановка. Разпитът се записва. В разпита може да вземе участие посочено от Вас пълнолетно лице, ако това няма да ограничи свободата Ви на изказване. При необходимост от повторен разпит, което може да настъпи само в изключителни случаи, по Ваше искане разпитът може да бъде проведен чрез видеоконференция. По Ваше искане съдът осигурява експертът психолог, който ще вземе участие в разпита, да бъде лице от същия пол, освен ако това няма да възпрепятства производството (чл. 185в и чл. 185г).

* 1. Разпит на непълнолетен свидетел, който е навършил 15 години
* Ако сте непълнолетен/непълнолетна, но имате навършени 15 години, и сте пострадал/пострадала по дело за престъпление, извършено с насилие или заплаха, престъпление против свободата, против сексуалната свобода и обичаи или престъпление срещу семейството и попечителството, можете да бъдете разпитан/разпитана, но само веднъж и само от съда, в подходяща стая в приветлива обстановка, ако съществува реална опасност, че разпитът, проведен в други условия, би могъл да повлияе негативно на Вашето психическо състояние. Разпитът се записва. В разпита може да вземе участие посочено от Вас пълнолетно лице, ако това няма да ограничи свободата Ви на изказване. Само в изключителни случаи можете да бъдете повторно разпитан/разпитана (чл. 185a § 4 и чл. 185г).
* Ако сте непълнолетен/непълпълнолетна, но имате навършени 15 години и Ви е известна информация по дело за престъпление, извършено с насилие или заплаха, престъпление против свободата, против сексуалната свобода и обичаи или престъпление срещу семейството и попечителството, а съществува опасение, че непосредственото присъствие на обвиняемия по време на разпита може да окаже смущаващо влияние върху Вашите показания, ще бъдете разпитан/разпитана чрез видеоконференция. Този начин на провеждане на разпит не се прилага, ако сте участвали в извършването на забраненото деяние, за което се води наказателното производство, или ако извършеното от Вас деяние е свързано с деянието, за което се води наказателното производство (чл. 185б § 2 и 3).
  1. Лични данни на свидетеля
* Личните Ви данни относно местоживеене и месторабота, както и телефонният номер, номерът на телефакса и адресът на електронната поща не се разкриват в досието по делото. Те се вписват в отделно приложение, достъпно единствено на вниманието на водещия производството орган и се разкриват само по изключение (чл. 148a).
* Ако съществува опасност за Вашето или на Вашите близки здраве, живот, свобода или имущество в значителни размери, могат да бъдат запазени в тайна също и обстоятелствата, които правят възможно разкриването на Вашата идентичност. До приключването на съдебното следствие пред първоинстанционния съд можете да подадете искане пред съда за отмяна на това решение (чл. 184 – т.нар. анонимен свидетел).
* Въпросите, които Ви бъдат задавани по време на разпита, не могат да целят разкриването на местоживеенето Ви или местоработата, освен ако това е от значение за изхода на делото (чл. 191 § 1б).
  1. Оказване на защита и помощ на свидетеля
* При заплаха за живота и здравето на Вас или на Вашите най-близки можете да получите полицейска охрана за времето на процесуалното действие, а ако степента на заплаха е висока, можете да получите лична охрана или помощ при промяна на Вашето местопребиваване. Искането за предоставяне на охрана следва да отправите към началника на областното полицейско управление чрез органа, водещ производството, или чрез съда (чл. 1-17 от Закона за защита и помощ на пострадалия и свидетеля от 28 ноември 2014 г. (ДВ от 2015 г. поз. 21)).
* Вие и Вашите най-близки можете да получите безплатна психологическа помощ в Центровете за помощ на лица, пострадали от престъпления (чл. 43 § 8 т. 2a от Закона от 6 юни 1997 г. – Наказателно-изпълнителен кодекс (ДВ от 2020 г. поз. 523 i 568)). Подробна информация можете да получите на интернет-страницата <https://www.funduszsprawiedliwosci.gov.pl> или на телефонен номер +48 222 309 900.
  1. Пълномощник
* Ако Вашите интереси го изискват, в хода на производството можете да назначите пълномощник, който може да бъде адвокат или юрисконсулт. Ако докажете, че не сте в състояние да покриете разходите за пълномощник, по Ваша молба съдът може да Ви назначи служебен такъв (чл. 87 § 2 и чл. 88 § 1).
* Съдът, а в досъдебното производство прокурорът, може да откаже назначеният от Вас пълномощник да участва в производството, ако сметне, че защитата на Вашите интереси не го налага (чл. 87 § 3).
* Разпит от консул

Ако се намирате зад граница, можете да бъдете разпитан/разпитана от консул. Разпитът може да се проведе само тогава, когато дадете съгласие за това. В този случай не се прилагат разпоредбите за задължително явяване и свързаните с това последици или разпоредбите, които позволяват провеждането на разпит чрез видеоконференция, разпоредбите за защита на свидетеля, разпоредбите за участие на други лица в разпита, както и на лекар експерт или психолог (чл. 26 ал. 1 т. 2 от Закона за консулството от 25 юни 2015 г. (ДВ от 2020 r. поз. 195 и 1086)).

Помнете, че ако представеното пояснение Ви се струва неясно или непълно, можете да поискате от водещия производството допълнителна и подробна информация за правата и задълженията Ви.

Длъжен/длъжна сте да приложите към досието по делото декларация, с която потвърждавате, че сте получили настоящото пояснение.

|  |  |
| --- | --- |
|  | Потвърждавам, че получих пояснението |
|  | ........................................................................ |
|  | (дата, подпис) |

1. Ако не е посочено друго правно основание, разпоредбите в скоби означават съотвения член от Закона от 6 юни 1997 г. – Наказателно-процесуален кодекс (ДВ от 2020 г. поз. 30, 413, 568, 1086 и 1458). [↑](#footnote-ref-1)